**ZMLUVA**

**o partnerstve**

uzatvorená v zmysle ust. § 269 ods. 2 a nasl. zákona č. 513/1991 Zb. Obchodného zákonníka v znení neskorších

**Univerzita Pavla Jozefa Šafárika v Košiciach**

Sídlo: Šrobárova 2, 041 80 Košice

Zastúpený: Prof. MUDr. Ladislav Mirossay, DrSc. – rektor univerzity;

IČO: 00 397 768

Bankové spojenie: Štátna pokladnica, Bratislava

Číslo účtu: 7000241690/8180

Tel. č. +421 55 622 76 65

Fax. č. +421 55 622 21 21

(ďalej len „**UPJŠ“**)

a

**XYZW, s.r.o.**

Sídlo: ulica, číslo, PSČ, mesto

Štatutárny zástupca: meno priezvisko - funkcia

IČO: XX XXX XXX

IČ DPH: SKXXXXXXXXX

Bankové spojenie: názov banky

Číslo účtu: XXXXXXXXXX/XXXX

Zápis v obch. registri: Okresný súd XXXX, Oddiel: XX, vložka č.XXXX/X

Tel. č. +421 XX XXX XXXX

Fax. č. +421 XX XXX XXXX

(ďalej len „**XYZW“**)

UPJŠ a XYZW (ďalej spolu aj „zmluvné strany“ alebo „partneri“) sa dohodli na uzatvorení nasledovnej Zmluvy o partnerstve a zriadení spoločného pracoviska (ďalej „zmluva“):

**PREAMBULA**

1. Táto zmluva sa uzatvára na základe dohody Zmluvných strán, nadväzujúc na realizáciu výskumno-vývojového projektu „Univerzitný vedecký park TECHNICOM pre inovačné aplikácie s podporou znalostných technológií“, ITMS kód Projektu: 26220220182, (ďalej „**projekt Technicom**“)
2. Zmluvné strany deklarujú záujem spolupracovať na výskume a vývoji v oblasti XYZ s využitím technologickej platformy vytvorenej v rámci projektu Technicom.

**Článok 1**

**Účel zmluvy**

Účelom tejto zmluvy je:

* 1. vybudovanie spoločného výskumno-vývojového pracoviska (ďalej „**pracovisko Technicom**“ alebo „**pracovisko**“),
  2. spoločnú realizáciu priemyselného výskumu v oblasti XYZ,
  3. vykonávanie činností smerujúcich k prehlbovaniu spolupráce pri prenose poznatkov medzi akademickou sférou a hospodárskou praxou formou výmeny skúseností a výskumom moderných technológií a metód v oblasti XYZ,
  4. rozvíjať vzájomne prospešnú spoluprácu na budúcich projektoch (ďalej „**projekty**“) nadväzujúcich na realizáciu projektu Technicom,
  5. zabezpečiť a rozšíriť spoluprácu partnerov v oblasti technologického transferu a vzdelávania a tým zabezpečiť dlhodobú udržateľnosť projektu Technicom,
  6. prispievať k vedecko-výskumnému, vzdelávaciemu a ekonomickému rozvoju na Slovensku.

**Článok 2**

**Organizácia spoločného výskumno-vývojového pracoviska Technicom**

1. Pracovisko Technicom je organizačne začlenené do organizačnej štruktúry každého z partnerov, pričom spôsob a formu začlenenia si určuje každý z partnerov individuálne.
2. Riadenie a koordináciu partnerov a činností v rámci pracoviska Technicom vykonáva Hlavný manažér. Hlavného manažéra, po dohode partnerov, menuje a odvoláva UPJŠ a zároveň aj určí dĺžku jeho funkčného obdobia.
3. Každý partner za účelom realizácie činností, projektových harmonogramov, koordinácie a zabezpečenia vzájomnej súčinnosti partnerov, menuje a odvoláva svojho Koordinátora. Dĺžku funkčného obdobia Koordinátora si určuje každý partner individuálne.
4. Výskumno-vývojová resp. vzdelávacia činnosť pracoviska je realizovaná formou jednotlivých projektov, v rámci ktorých sú definované špecifické aktivity. Každá aktivita má definovaného svojho Garanta. Garanta menuje po dohode partnerov participujúcich na aktivite Hlavný manažér.
5. UPJŠ bude vystupovať ako zástupca pre média a hovorca pracoviska Technicom, ak sa partneri nedohodnú inak. Partneri sú povinní aktívne participovať na aktivitách súvisiacich so zviditeľňovaním, šírením a zhodnocovaním činnosti pracoviska Technicom.

**Článok 3**

**Realizácia projektov v rámci spoločného výskumno-vývojového pracoviska**

* + 1. V rámci spolupráce v rámci spoločného pracoviska sa predpokladá, že budú realizované ďalšie projekty na základe osobitných Zmlúv o realizácii projektu.
    2. Zmluva o realizácii projektu preberá podmienky tejto zmluvy, pričom zmluvné strany si ďalej dohodnú najmä
       1. predmet projektu a jednotlivé aktivity,
       2. participáciu partnerov na realizácii aktivít,
       3. určenie Garantov jednotlivých aktivít,
       4. práva o povinnosti zmluvných strán vyplývajúce z práva duševného vlastníctva a súvisiacich práv, ktoré sú nad rámec tejto zmluvy,
       5. podmienky a spôsob úhrady nákladov,
       6. vysporiadanie príjmov a majetku získaných z realizácie projektu,
       7. odchýlky dohodnuté pre daný projekt, ktoré nie sú v  zhode s touto zmluvou.

**Článok 4**

**Práva a povinnosti UPJŠ**

UPJŠ je:

* 1. povinná zabezpečiť existenciu a udržiavať v činnosti pracovisko Technicom po dobu platnosti tejto zmluvy,
  2. povinná vyčleniť pre sídlo pracoviska Technicom a činnosť na projektoch vhodné priestory na adresách Jesenná 5, 040 01 Košice, Park Angelinum 9, 040 01 Košice alebo Šrobárova 2, 040 01 Košice,
  3. oprávnená a povinná kontrolovať vykonávanie aktivít XYZW v rámci dohodnutých projektov,
  4. je povinná poskytovať XYZW potrebnú súčinnosť pri riešení projektov.

**Článok 5**

**Práva a povinnosti XYZW**

XYZW:

* 1. je povinná vyčleniť pre činnosť pracoviska Technicom vhodné priestory na adresách ABC a zabezpečiť ich prevádzku,
  2. je povinná oznámiť UPJŠ určenie Koordinátora, ktorého povinnosťou bude spolupracovať pri realizácii činností pracoviska v rozsahu a za podmienok určených touto zmluvou,
  3. je povinná oznámiť UPJŠ určenie Garanta aktivity a to bezodkladne v prípade výzvy UPJŠ na jeho určenie,
  4. sa zaväzuje zabezpečiť finančne a materiálne svoju vlastnú činnosť pri realizácii činností dohodnutých v rámci projektov Technicom,
  5. je povinná vykonávať svoju činnosť tak, aby účel tejto zmluvy bol dosiahnutý a nebol ohrozený ani zmarený,
  6. je povinná dodržiavať a plniť svoje povinnosti a časové harmonogramy dohodnuté v rámci projektov Technicom,
  7. je povinná poskytovať UPJŠ a podľa potreby aj ostatným partnerom potrebnú súčinnosť a oprávnená túto súčinnosť od UPJŠ a podľa potreby aj od ostatných partnerov vyžadovať.

**Článok 6**

**Zodpovednosť za porušenie zmluvy**

1. Partneri si vzájomne zodpovedajú za riadne a včasné plnenie aktivít v rámci dohodnutých projektov.
2. V prípade, ak niektorá zmluvná strana poruší ktorúkoľvek povinnosť, ku ktorej sa zaviazala v súvislosti s touto zmluvou, druhá zmluvná strana je oprávnená upozorniť na zistený nedostatok, vyzvať zmluvnú stranu, aby odstránila zistené nedostatky a určiť na ich odstránenie primeranú lehotu. V prípade neodstránenia nedostatkov ani v primeranej lehote alebo pri opätovnom výskyte väčšieho množstva nedostatkov alebo opakovanom závažnom porušovaní zmluvy je zmluvná strana dotknutá porušením oprávnená od zmluvy odstúpiť.

**Článok 7**

**Právo duševného vlastníctva**

1. Zmluvné strany berú na vedomie, že:
2. dielo, ktoré vznikne aktivitami vykonávanými na základe tejto zmluvy, ktoré vzniklo spoločnou činnosťou dvoch alebo viacerých autorov (najmä zamestnancov zmluvných strán a prípadne študentov), bude spoločným dielom podľa § 10 autorského zákona (zákon č. 618/2003 Z.z. o autorskom práve a právach súvisiacich s autorským právom (autorský zákon) v znení neskorších predpisov) vytvoreným ako dielo jediné, pokiaľ sa nedohodne inak.
3. v prípade, ak súčasťou diela podľa tejto zmluvy je aj dielo, komponent, ktoré ako hotové dodala niektorá zmluvná strana a tvorí oddeliteľnú súčasť diela podľa tejto zmluvy, autorské práva k takémuto dielu vykonáva aj naďalej tá zmluvná strana, ktorá dielo, komponent, dodala a to aj po skončení tejto zmluvy.
4. Zmluvné strany sú povinné pred začatím vykonávania aktivít dohodnutých projektov, zabezpečiť úplné vysporiadanie všetkých práv, najmä práva autorského od autorov, spoluautorov (zamestnancov – zamestnanecké dielo, študentov – školské dielo) na výhradné, časovo a teritoriálne neobmedzené právo na použitie ich diel, vrátane práva na použitie v rámci diela podľa tejto zmluvy s možnosťou udeľovania sublicencií.
5. Zmluvné strany sa dohodli, že UPJŠ je oprávnená bez ďalšieho súhlasu XYZW použiť dielo pri výučbe študentov UPJŠ, použiť krátky výňatok z diela (napr. trial verziu) na prezentáciu či propagáciu UPJŠ a použiť dielo pre svoje vlastné potreby na nekomerčný účel.
6. Zmluvné strany sa dohodli, že XYZW je oprávnená bez ďalšieho súhlasu UPJŠ použiť krátky výňatok z diela (napr. trial verziu) na prezentáciu či propagáciu XYZW, použiť dielo na zaškolenie vlastných zamestnancov a použiť dielo pre svoje vlastné potreby na nekomerčný účel.
7. Majetkové práva podľa článku 7 bod 3 a 4 k spoločnému dielu vykonáva samostatne vo svojom mene a na svoj účet XYZW aj UPJŠ. V iných prípadoch, ako sú uvedené v bode 3 a 4 tohto článku, je potrebný na akékoľvek komerčné či nekomerčné použitie diela tretími osobami predchádzajúci súhlas druhej zmluvnej strany, ktorý sa udelí vo forme osobitnej dohody, v ktorej sa dohodnú podmienky udelenia licencie a pravidlá delenia odmeny za udelenie licencie.
8. Zmluvné strany sa dohodli, že dielo bude uvádzané na verejnosti pod menom obidvoch zmluvných strán.
9. Pokiaľ ktorákoľvek zo zmluvných strán odmietne pokračovať v plnení predmetu zmluvy je druhá zmluvná strana oprávnená použiť toto nedokončené dielo a ďalej ho dokončiť sama alebo prostredníctvom ďalších osôb. Oprávnenie na použitie sa udeľuje v neobmedzenom rozsahu na všetky spôsoby použitia a trvá aj po skončení tejto zmluvy.

**Článok 8**

**Ochrana dôverných informácií**

V prípade, že pri plnení tejto zmluvy dôjde k výmene osobných údajov, dôverných informácií, know-how alebo obchodného tajomstva medzi zmluvnými stranami a informácia bude aj takto označená, je druhá zmluvná strana povinná nakladať s touto informáciou tak, aby nedošlo k jej zverejneniu či prezradeniu tretej strane a druhá zmluvná strana je oprávnená ju použiť len v súvislosti s plnením tejto zmluvy.

**Článok 9**

**Trvanie zmluvy**

Zmluva sa uzatvára na dobu neurčitú a zaniká:

* 1. dohodou zmluvných strán,
  2. výpoveďou; zmluvu môže vypovedať ktorákoľvek zmluvná strana aj bez udania dôvodu, výpovedná doba je trojmesačná a začína plynúť od prvého dňa mesiaca nasledujúceho po doručení písomnej výpovede na adresu uvedenú v záhlaví zmluvy,
  3. odstúpením od zmluvy za podmienok uvedených v tejto zmluve,
  4. zrušením spoločného výskumno-vývojového pracoviska.

1. Pri zrušení spoločného výskumno-vývojového pracoviska alebo zániku tejto zmluvy, sa veci vnesené do spoločného pracoviska vrátia tej zmluvnej strane, ktorej patria. Vysporiadanie ďalších práv bude dohodnuté v osobitnej zmluve.

**Článok 10**

**Záverečné ustanovenia**

Právne vzťahy z tejto zmluvy sa primerane riadia príslušnými ustanoveniami Obchodného zákonníka v platnom znení a ďalšími dotknutými všeobecne záväznými právnymi normami Slovenskej republiky.

Akákoľvek príloha, zmena, dodatok k tejto zmluve alebo zmluva odvodená z tejto zmluvy musí byť písomná a musí byť podpísaná.

Táto zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR.

Zmluvné strany týmto vyhlasujú, že si zmluvu prečítali, jej obsahu porozumeli, na znak čoho ju potvrdzujú svojimi podpismi.

Zmluva je vyhotovená v štyroch rovnopisoch, z ktorých po ich podpise obdrží každá zmluvná strana dva rovnopisy.

V Košiciach dňa .................. V Košiciach dňa ..................

..................................................................................... ...............................................................

**Univerzita Pavla Jozefa Šafárika v Košiciach XYZW, s.r.o.**

prof. MUDr. Ladislav Mirossay, DrSc. meno priezvisko

rektor univerzity funkcia